**Zmluva o dielo**

uzatvorená podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), (ďalej len „Zmluva“)

medzi

|  |  |
| --- | --- |
|  | YX |
| so sídlom: |  |
| IČO:  DIČ: |  |
| IČ DPH: |  |
| IBAN: |  |
| konajúca prostredníctvom: |  |
| zapísaný: | v Obchodnom registri Okresného súdu ........, oddiel: ..., vložka č. .... |
| (ďalej len „*Zhotoviteľ*“) | |

|  |  |
| --- | --- |
|  | **Fakultná nemocnica Trnava** |
| so sídlom: | A. Žarnova 11, 917 02 Trnava |
| zastúpená: | JUDr. Vladislav Šrojta, riaditeľ |
| IČO:  DIČ:  IČ DPH:  Bankové spojenie:  IBAN:  SWIFT: | 00610381  2021191084  SK 2021191084  Štátna pokladnica  SK54 8180 0000 0070 0028 1238  SPSRSKBA |
| Zriadený: | Zriaďovacou listinou MZ SR č. 1970/1991-A/IV-1 zo dňa 14.6.1991, v znení neskorších rozhodnutí |

|  |
| --- |
| (ďalej len „*Objednávateľ*“) |
| (Zhotoviteľ spolu s Objednávateľom ďalej aj ako „*Zmluvné strany*“, samostatne aj ako „*Zmluvná strana*“) |

**P R E A M B U L A**

(A) Túto Zmluvu uzatvárajú Zmluvné strany ako výsledok zákazky realizovanej postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky s názvom **„Prístupový a parkovací systém*“*.**

(B) Do predmetného postupu zadávania zákazky predložil súťažnú ponuku aj Zhotoviteľ. Na základe vyhodnotenia súťažných ponúk predložených v rámci predmetného postupu zadávania zákazky Zmluvné strany uzavretím tejto Zmluvy prejavujú svoju vôľu dohodnúť podmienky a spôsob realizácie predmetu zákazky v zmysle vyhlásenej súťaže.

(C ) Zhotoviteľ vyhlasuje, že ak mu zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZoRPVS“) ukladá povinnosť byť zapísaný v registri partnerov verejného sektora ako partner verejného sektora, spĺňa túto povinnosť.

**Článok I**

**Predmet Zmluvy**

* 1. Predmetom tejto Zmluvy je dodávka a montáž tovaru a uskutočnenie súvisiacich stavebných prác tvoriacich spolu predmet zákazky s názvom **„Prístupový a parkovací systém FNTT“,** ktoré sú nevyhnutné z dôvodu zabezpečenia kontrolovaného vjazdu motorových vozidiel do areálu FNTT. Areál FNTT je v správe Objednávateľa a je zapísaný na liste vlastníctva č. 2467 evidovanom Okresným úradom Trnava, katastrálnym odborom pre okres: Trnava, obec: Trnava, k.ú. Trnava, pozemok parc. č. 6462/1, druh pozemku: Ostatná plocha o výmere 27.066 m2 a pozemok parc. č. 6485/1, druh pozemku: Zastavaná plocha a nádvorie o výmere 2.662 m2 a to v zmysle „Situácie areálu“, ktorá tvorí prílohu č. 2a Zmluvy a „Výkazu výmer a Vlastného návrhu plnenia“, ktoré spolu tvoria Prílohu č. 1 tejto Zmluvy (ďalej len „dielo“).
  2. Zmluvné strany sa dohodli, že dielom sa na účely tejto Zmluvy považujú aj jeho jednotlivé časti, resp. objekty.
  3. Zhotoviteľ sa zaväzuje dielo zhotoviť za podmienok dohodnutých v tejto Zmluve a Objednávateľ sa zaväzuje za zhotovené dielo zaplatiť Zhotoviteľovi dohodnutú cenu podľa článku II tejto Zmluvy.
  4. Zhotoviteľ sa zaväzuje odovzdať zhotovené dielo Objednávateľovi riadne a včas a Objednávateľ sa zaväzuje prevziať riadne a včas zhotovené dielo ako celok alebo jeho jednotlivé časti bez vád a nedorobkov na základe písomného odovzdávacieho a preberacieho protokolu.
  5. Dielo je zhotovené riadne, pokiaľ nemá žiadne vady a nedorobky, je v súlade s touto Zmluvou a jej prílohami ako aj v súlade so všeobecnými záväznými právnymi predpismi, rozhodnutiami a stanoviskami orgánov verejnej správy, pokiaľ je použiteľné na dojednaný účel a pokiaľ má vlastnosti uvedené v tejto Zmluve a jej prílohách.
  6. Zhotovenie diela pozostáva z realizácie  dodania a montáže prístupového a parkovacieho systému objednávateľa v areáli FNTT, vrátane príslušných stavebných prác a úprav. Súčasťou diela sú aj tie práce a dodávky, ktoré neboli vo Výzve na predkladanie ponúk výslovne uvedené, ak ide o práce a dodávky, ktorých potreba vyplýva z bežnej organizácie práce Zhotoviteľa, alebo ak by bez ich vykonania stratilo dielo charakter ucelenej dodávky alebo by neplnilo požadovaný účel, alebo ak ich potreba obvykle vyplýva z povahy diela.
  7. Zhotoviteľ vyhlasuje, že sa pred podpisom tejto Zmluvy podrobne oboznámil so všetkými relevantnými podkladmi, obhliadol si miesto realizácie diela. Zhotoviteľ vyhlasuje, že mal na štúdium podkladov a prípravu realizácie diela dostatočný časový priestor, oboznámil sa s nimi a tieto nevykazujú žiadnu vadu, na ktorú by mal Objednávateľa upozorniť a/alebo ktorá by mohla sťažovať realizáciu samotného diela.

**Článok II**

**Cena za zhotovenie diela**

* 1. Cena za dielo bola určená na základe rozpočtu, ktorý tvorí Prílohu č. 1 Zmluvy.
  2. Cena diela je platná a záväzná počas celej doby realizácie diela až do úplného a riadneho zhotovenie diela a je stanovená dohodou Zmluvných strán v zmysle zákona NR SR č. 18/1996 Z. z. o cenách v znení neskorších predpisov a výsledku verejného obstarávania, a to vo výške:

|  |  |  |  |
| --- | --- | --- | --- |
|  | cena bez DPH: | sadzba 20% DPH | cena vrátane DPH |
| Závory |  |  |  |
| Parkovací systém |  |  |  |
| Kamery |  |  |  |
| Dátové prepojenie zadnej rampy (vjazd V2) |  |  |  |
| Vjazd sanitiek (vjazd V3) |  |  |  |
| Stavebné práce ostatné |  |  |  |
| Ostatné náklady |  |  |  |
| Pohotovostný a záručný servis na obdobie 24 mesiacov |  |  |  |
| **Celková cena** |  |  |  |

* 1. K cene diela je Zhotoviteľ oprávnený účtovať aktuálnu výšku DPH v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). V prípade, že predmetom dodania sú stavebné práce patriace do sekcie F klasifikácie CPA a Zhotoviteľ je platiteľ dane z pridanej hodnoty v tuzemsku, uplatní sa na stavebné práce prenos daňovej povinnosti podľa ust. § 69 ods.12 písm. j) zákona o dani z pridanej hodnoty.
  2. V cene diela sú zahrnuté všetky náklady Zhotoviteľa spojené so zhotovením diela vrátane dopravných, výrobných, prevádzkových a administratívnych réžií Zhotoviteľa, ako aj nákladov na súvisiace plnenia vrátane dodávateľskej dokumentácie, revízií, skúšok, atestov, certifikátov a ďalších obdobných nákladov a réžií, náklady na zriadenie, prevádzkovanie, likvidáciu, vypratanie a vyčistenie staveniska, ktoré sú potrebné na zhotovenie diela.
  3. V prípade vzniku naviacprác uvedených v stavebnom denníku, ktoré priamo súvisia s odkrytými vadami, ktoré neboli predvídateľné v čase uzavretia Zmluvy, alebo ktoré vyplynuli z dôvodu potreby zmeny alebo doplnenia projektovaného technického riešenia v priebehu realizácie, ktorých vykonanie je potrebné na riadne dokončenie a odovzdanie diela, prípadne zmeny materiálov a dodávok alebo iných zmien vyvolaných zo strany Objednávateľa, ovplyvňujúcich cenu za dielo a vtedy predmetné práce, tovary, ich cena a rozsah musia byť prerokované a schválené formou dohody medzi Objednávateľom a Zhotoviteľom, ktorá sa stáva neoddeliteľnou súčasťou tejto Zmluvy.
  4. V prípade vzniku naviacprác bude ich rozsah a cena prerokovaná a riešená v zmysle § 18 zákona o verejnom obstarávaní, t.j. formou dodatku k Zmluve.

**Článok III**

**Platobné podmienky**

* 1. Úhrada ceny za dielo sa uskutoční na základe faktúry vyhotovenej Zhotoviteľom. Zhotoviteľ vystaví faktúru za každý objekt samostatne najskôr dňom protokolárneho odovzdania a prevzatia jednotlivých objektov Objednávateľom. Zhotoviteľ je povinný vystaviť faktúru sa zhotovenie jednotlivých častí diela, resp. objektov do 7 dní odo dňa ich protokolárneho odovzdania a prevzatia Objednávateľom, najneskôr však do piateho pracovného dňa v mesiaci, nesledujúceho po mesiaci, v ktorom boli protokolárne odovzdané a prevzaté jednotlivé časti diela Objednávateľom.
  2. Objednávateľ neposkytuje Zhotoviteľovi preddavok, ani zálohovú platbu na zhotovenie diela.

3.2 Objednávateľ je povinný fakturovanú čiastku (za každú časť diela) uhradiť Zhotoviteľovi so splatnosťou 60 dní od dátumu doručenia faktúry Objednávateľovi, a to na účet Zhotoviteľa, ktorý je uvedený v záhlaví tejto Zmluvy. Fakturovaná čiastka sa považuje za uhradenú dňom pripísania fakturovanej čiastky v prospech účtu Zhotoviteľa.

3.4 Objednávateľ je oprávnený vrátiť faktúru Zhotoviteľovi v prípade, ak faktúra nebude obsahovať všetky náležitosti daňového dokladu v súlade s ustanoveniami zákona o dani z pridanej hodnoty. V takom prípade sa preruší plynutie lehoty splatnosti a nová lehota začne plynúť doručením opravenej faktúry Objednávateľovi.

**Článok IV**

**Termín, miesto a spôsob zhotovenia diela**

4. 1 Miestom zhotovenia diela je Fakultná nemocnica Trnava, A. Žarnova 11, 917 02 Trnava.

4. 2. Zhotoviteľ sa zaväzuje, že riadne zhotoví dielo v nasledovných termínoch:

4.2.1 prevzatie staveniska (stavebných priestorov): do 5 dní odo dňa doručenia písomnej výzvy Objednávateľa na prevzatie staveniska Zhotoviteľom na základe Protokolu z odovzdania a prevzatia staveniska vypracovaného v dvoch rovnopisoch. Porušenie povinnosti prevziať stavenisko Zhotoviteľom v zmysle predchádzajúcej vety sa považuje za podstatné porušenie Zmluvy zo strany Zhotoviteľa a zakladá právo Objednávateľa odstúpiť od tejto Zmluvy;

* + 1. vykonanie a odovzdanie diela Objednávateľovi najneskôr do 60 dní od účinnosti Zmluvy. Pohotovostný a záručný servis bude vykonávaný následne po dobu 24 mesiacov od odovzdania diela.

4. 3 Zhotoviteľ je povinný predložiť Objednávateľovi **záväzný časový a vecný harmonogram stavebných prác pri prevzatí staveniska.** Nedodržanie termínov v súlade s týmto harmonogramom stavebných prác sa považuje za podstatné porušenie Zmluvy a oprávňuje Objednávateľa na odstúpenie od tejto Zmluvy.

* 1. Zmluvné strany si dohodli:

Kontakt na zodpovedného pracovníka Objednávateľa:

Ing. Ivan Šulek, č. tel.: 0907 888 621, e­-mail: [ivan.sulek@fntt.sk](mailto:ivan.sulek@fntt.sk)

Ing. Daniel Bél, č. tel.: 0902 986 500, e­-mail: [daniel.bel@fntt.sk](mailto:daniel.bel@fntt.sk)

Kontakt na zodpovedného pracovníka Zhotoviteľa:

..................................., č. tel.: ............................, e­-mail: ...............................

4.5 Objednávateľ je povinný umožniť Zhotoviteľovi a jeho pracovníkom nerušený prístup na miesto zhotovenia diela ako aj prístup ku všetkým energiám potrebných pre Zhotoviteľa na riadne uskutočnenie prác smerujúcich k zhotoveniu diela (napr. el. energia, voda). Zmluvné strany sa dohodli, že v prípade (i) porušenia tejto povinnosti Objednávateľa alebo (ii) vyjadrením nesúhlasu Objednávateľa s pokračovaním zhotovovania diela, je Zhotoviteľ oprávnený prerušiť vykonávanie prác bez rizika akejkoľvek sankcie alebo nároku na náhradu škody spôsobenej prerušením prác. V takomto prípade sa akékoľvek lehoty na strane Zhotoviteľa predĺžia o dobu, počas ktorej bude vykonávanie prác prerušené.

* 1. Zhotoviteľ je povinný bez meškania písomne oznámiť Objednávateľovi vznik akejkoľvek udalosti, ktorá bráni alebo sťažuje uskutočnenie stavebných prác a má za následok predĺženie dohodnutej lehoty ukončenia stavebných prác.
  2. Predmet plnenia podľa tejto Zmluvy bude ukončený protokolárnym odovzdaním a prevzatím diela medzi Objednávateľom a Zhotoviteľom. Zhotoviteľ je povinný najneskôr pri odovzdávaní diela Objednávateľovi predložiť dokumenty a doklady, ktoré budú potvrdzovať uloženie stavebného odpadu na registrovanú skládku odpadu, certifikáty použitých materiálov na diele, doklady o vykonaní potrebných skúšok a revízií a iné doklady potrebné k riadnemu užívaniu diela. Pokiaľ bude akýkoľvek doklad absentovať, dielo sa až do času jeho predloženia považuje za neodovzdané.
  3. Ak Zhotoviteľ pripraví dielo na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom termíne.
  4. Zhotoviteľ je oprávnený prerušiť práce na diele v prípade zásahu vyššej moci, ktorou je prekážka, ktorá nastala nezávisle od vôle Zmluvnej strany povinnej plniť a bráni jej v splnení povinností uloženej touto Zmluvou, právnym predpisom alebo rozhodnutím alebo opatrením správneho orgánu, pokiaľ nemôže predpokladať, že by povinná Zmluvná strana mohla túto prekážku alebo jej následky prekonať alebo odstrániť a taktiež, že by mohla túto prekážku v čase vzniku záväzku predpokladať. Za zásah vyššej moci sa považuje najmä vojnový konflikt, výskyt povodní, zemetrasenie, generálny štrajk, a nadobudnutie právoplatnosti rozhodnutí správnych orgánov, ktoré bránia zhotoveniu diela.
  5. Bez ohľadu na ostatné ustanovenia tejto Zmluvy je Zhotoviteľ povinný o prerušení realizácie diela podľa tohto ustanovenia Zmluvy písomne informovať Objednávateľa. V prípade, ak Objednávateľ s prerušením prác na diele písomne nesúhlasí a trvá na zhotovovaní diela, Zhotoviteľ je povinný okamžite pokračovať v zhotovení diela, ak to neodporuje právnym predpisom Slovenskej republiky a výkon predmetných prác je technicky možný. Zmluvné strany sa dohodli, že Zhotoviteľ nezodpovedá Objednávateľovi za vady diela, ktoré vznikli v dôsledku zhotovenia diela na základe písomného stanoviska Objednávateľa podľa predchádzajúcej vety.
  6. Termín zhotovenia diela ako aj termíny uvedené v harmonograme stavebných prác sa automaticky ( t.j. bez podpísania Dodatku k Zmluve ) predlžujú bez uplatnenia sankcií Objednávateľa:
     1. o dobu oprávneného prerušenia prác na diele Zhotoviteľom podľa tejto Zmluvy,

4.11.2 o dobu zodpovedajúcu dobe, počas ktorej nebolo možné zhotovovať dielo z dôvodu na strane Objednávateľa (oneskorenie odovzdania staveniska, ak sa v priebehu zhotovenia diela Zmluvné strany dohodnú o naviac prácach, ktoré neboli dohnuté pri uzatvorení Zmluvy).

O tejto skutočnosti sa Zmluvné strany zaväzujú spísať písomný protokol.

* 1. Zhotoviteľ berie na vedomie, že dielo bude zhotovované za plnej prevádzky Objednávateľa a prevádzky dotknutých subjektov a zaväzuje sa zabezpečiť a označiť stavenisko tak, aby nedošlo k úrazu zamestnancov Objednávateľa a/alebo tretích osôb. Zhotoviteľ sa zaväzuje zhotovovať dielo tak, aby v čo možno najmenšej miere zasahoval do práv a záujmov Objednávateľa a tretích subjektov. Zhotoviteľ je povinný prispôsobiť sa prevádzkovým podmienkam Objednávateľa, t. j. zdravotníckemu zariadeniu s nepretržitou prevádzkou. Zhotoviteľ počas realizácie diela nesmie svojou činnosťou bezdôvodne obmedziť plynulosť prevádzky Objednávateľa alebo tretích subjektov. Dôvod, rozsah a predpokladanú alebo skutočnú dobu obmedzenia plynulosti prevádzky je Zhotoviteľ povinný prerokovať s Objednávateľom vopred.

**Článok V**

**Zmluvné záruky**

* 1. Zhotoviteľ sa zaväzuje zhotoviť dielo jeho riadnym ukončením a odovzdaním podľa tejto Zmluvy, v najvyššej možnej kvalite, vrátane jeho prípadných zmien v dohodnutom mieste, termíne, na svoje náklady a svoju zodpovednosť. Dielo prípadne jeho jednotlivé časti musia byť zhotovené v kvalite požadovanej Objednávateľom a v súlade s platnými právnymi predpismi, STN, ISO, technickými požiadavkami na tovar a musia byť v súlade s výkazom výmer a pokynmi Objednávateľa. Zmluvné strany sa dohodli, že kvalita diela je merateľná aj koeficientom vadnosti. Zhotoviteľ je oprávnený zhotoviť dielo prostredníctvom svojich subdodávateľov, pričom za zhotovenie diela zodpovedá tak, ako by ho zhotovil sám.
  2. Zhotoviteľ sa zaväzuje byť počas trvania záručnej doby k dispozícii Objednávateľovi za účelom riešenia, prevádzkových problémov, chýb a porúch (ďalej len „vady“ alebo aj „vady diela“) pri užívaní diela v pracovných dňoch v čase od 6:00 do 18:00 hod telefonicky na tel. čísle ............................, ako aj písomne na: ................................. Zodpovednou kontaktnou osobou Zhotoviteľa je ........................................x.
  3. Koeficient vadnosti diela je určený zmluvnými stranami ako súčet vád vyskytnutých na diele za obdobie jedného roka. Za vyššiu vadnosť diela zmluvné strany považujú stav, ak koeficient vadnosti diela je vyšší ako dve vady za rok. Za vysokú vadnosť diela zmluvné strany považujú stav, ak koeficient vadnosti diela prekročí hodnotu šesť vád za rok. Zhotoviteľ zaručuje, že Objednávateľom požadovaný koeficient vadnosti ním dodaného Diela je nižší ako alebo rovný dvom vadám za rok.
  4. Pokiaľ všeobecne záväzné právne predpisy a/alebo príslušné STN ustanovujú vykonanie skúšok osvedčujúcich dohodnuté vlastnosti diela, alebo jeho časti, Zhotoviteľ je povinný zabezpečiť uskutočnenie týchto skúšok pred odovzdaním diela za účasti Objednávateľa.
  5. Zmluvné strany sa dohodli, že Zhotoviteľ poskytne Objednávateľovi na dielo záruku v dĺžke mesiacov, ktorá začína plynúť odo dňa protokolárneho odovzdania celého diela prípadne jeho jednotlivých častí bez vád a nedorobkov Objednávateľovi. V prípade materiálov a výrobkov tvoriacich dielo, na ktoré poskytuje ich výrobca osobitnú záruku dlhšiu ako v prvej vete tohto ustanovenia, platí záručná doba v dĺžke uvedenej výrobcom týchto materiálov alebo výrobkov.
  6. Počas záručnej doby je Zhotoviteľ povinný na svoju zodpovednosť a náklady, t. j. bezplatne, po obdržaní písomnej výzvy Objednávateľa odstrániť všetky vady diela, za ktoré zodpovedá.
  7. Zhotoviteľ je povinný pristúpiť k odstráneniu záručnej vadbez zbytočného odkladu a to najneskôr do 24 hodín od nahlásenia vady Diela. Zhotoviteľ sa zaväzuje a  odstrániť nahlásené vady Diela ich do 24 hodín od pristúpenia k  odstraňovaniu nahlásenej vady Diela. Pri odstraňovaní záručnej vady je Zhotoviteľ povinný postupovať v súlade s pokynmi Objednávateľa. Ak je predpokladaná doba odstránenia záručnej vady dlhšia ako 24 hodín, je Zhotoviteľ povinný oznámiť túto skutočnosť Objednávateľovi písomne
  8. Pred uplynutím záručnej doby vyzve Objednávateľ Zhotoviteľa na vykonanie obhliadky diela a zhodnotenie stavu diela. Obhliadka diela sa uskutoční v poslednom mesiaci záručnej doby a jej výsledok bude zaznamenaný v protokole o ukončení záručnej doby za prítomnosti zástupcov oboch Zmluvných strán. V prípade výskytu vád sa tieto uvedú v protokole, pričom Zhotoviteľ je povinný ich odstrániť v stanovenej lehote, inak do 30 dní od podpisu protokolu; po odstránení vád bude táto skutočnosť zaznamenaná v protokole. V prípade, ak Zhotoviteľ vady uvedené v protokole v uvedenej lehote neodstráni, má Objednávateľ právo odstrániť vady sám alebo prostredníctvom tretej osoby na náklady Zhotoviteľa. Náklady, ktoré Objednávateľ vynaložil na odstraňovanie vadného plnenia Zhotoviteľa, je Objednávateľ oprávnený uplatniť si u Zhotoviteľa. Objednávateľ má nárok na náhradu škody a náhradu účelne vynaložených nákladov súvisiacich s odstraňovaním následkov vadného plnenia Zhotoviteľa v plnom rozsahu.
  9. Porušenie záväzku Zhotoviteľa dodať dielo v požadovanej kvalite podľa bodu 5.1 s nízkou mierou vadnosti, podľa bodu 5.3 zmluvné strany považujú za podstatné porušenie Zmluvy zo strany Zhotoviteľa a zakladá právo Objednávateľa na zníženie ceny vadnej časti diela vo výške 10% z ceny diela.

**Článok VI**

**Zhotovenie diela**

* 1. Zhotoviteľ je povinný pri zhotovovaní diela dodržiavať všeobecne záväzné právne predpisy a normy vzťahujúce sa na zhotovené dielo.
  2. Objednávateľ je povinný odovzdať Zhotoviteľovi a Zhotoviteľ je povinný prevziať stavenisko v termíne podľa bodu 4.2.1 tejto Zmluvy. Objednávateľ sa zaväzuje vyhradiť Zhotoviteľovi priestor pre umiestnenie materiálu, výrobkov a pracovných pomôcok Zhotoviteľa.
  3. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia pri práci vlastných pracovníkov i pracovníkov subdodávateľov a ostatných ním pozvaných osôb na realizáciu diela, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci a platných požiarnych predpisov. Zhotoviteľ je povinný zabezpečiť vybavenie protokolárne prevzatého staveniska bezpečnostným značením v zmysle NV SR č. 387/2006 Z. z. o požiadavkách na zaistenie bezpečnostného a zdravotného označenia pri práci v platnom znení a NV SR č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení.
  4. Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj Objednávateľovi za účelom objektívneho vyšetrenia a prijatia preventívnych opatrení.
  5. Práce, ktoré vykazujú už v priebehu realizácie diela nedostatky alebo sú v rozpore s STN, Zhotoviteľ sa zaväzuje na vlastné náklady nahradiť bezchybnými prácami. Zhotoviteľ je povinný použiť pri zhotovení diela materiály a výrobky, ktoré majú také vlastnosti, aby na dobu predpokladanej životnosti diela bola zaručená požadovaná mechanická pevnosť a stabilita diela, požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní diela.

6.6 Zhotoviteľ zodpovedá za ochranu životného prostredia i okolitých priestorov, za dodržiavanie nočného pokoja, za čistotu a poriadok na stavenisku pri realizácii diela v súlade so zákonom č. 79/2015 Z. z. o odpadoch a o zmene a doplnení niektorých zákonov v platnom znení a na vlastné náklady odstráni odpady, ktoré sú výsledkom jeho činnosti. Zhotoviteľ je povinný vykonať dôsledné denné upratovanie staveniska po ukončení prác, dopravu a odvoz stavebného odpadu na skládku v súlade s platnými právnymi predpismi.

6.7 Náklady s odpadmi vrátane dokladovania o naložení s odpadom je Zhotoviteľ povinný realizovať v zmysle príslušných právnych predpisov upravujúcich nakladanie s odpadmi. Náklady na odvoz a likvidáciu stavebného odpadu a poplatok za uloženie odpadu sú zohľadnené v cene diela. Zmluvné strany sa výslovne dohodli, že v prípade, že zo strany správneho orgánu dôjde k udeleniu pokuty alebo inej sankcie Objednávateľovi z dôvodu pochybenia na strane Zhotoviteľa, prípadnú sankciu sa Zhotoviteľ zaväzuje uhradiť.

* 1. Zhotoviteľ sa zaväzuje vypratať stavenisko v termíne podľa bodu 7.6. tejto Zmluvy.

**Článok VII**

**Odovzdanie a prevzatie diela**

7.1 Objednávateľ je povinný prevziať zhotovené dielo od Zhotoviteľa písomným protokolom o odovzdaní a prevzatí diela, ktorého návrh pripraví Zhotoviteľ. Protokol musí byť podpísaný oboma Zmluvnými stranami. Objednávateľ je oprávnený odmietnuť prevzatie diela v prípade, ak má dielo vady, na ktoré Objednávateľ upozorní Zhotoviteľa v protokole o odovzdaní a prevzatí diela, odstránením vád Zhotoviteľom je Objednávateľ povinný dielo bezodkladne prevziať.

* 1. Odovzdanie a prevzatie diela sa uskutoční v mieste zhotovenia diela. Za deň odovzdania a prevzatia diela, alebo jeho časti, sa považuje deň podpisu protokolu o odovzdaní a prevzatí diela alebo jeho časti Objednávateľom.
  2. Za dokončené dielo sa považuje dielo po jeho kompletnom zhotovení, t.j. ukončením všetkých stavebných prác, po odstránení všetkých vád a nedorobkov, odovzdaním a prevzatím na základe písomného odovzdávajúceho a preberajúceho protokolu podľa tejto Zmluvy.
  3. V prípade, ak Objednávateľ odmietne prevziať dielo alebo neposkytne k prevzatiu diela potrebnú súčinnosť spočívajúcu v tom, že na výzvu Zhotoviteľa zaslanú Objednávateľovi v súlade s bodom 7.9. tejto Zmluvy nebude žiadnym spôsobom reagovať, alebo protokol o odovzdaní a prevzatí diela odmietne podpísať, bude sa dielo považovať za odovzdané v súlade s touto Zmluvou.
  4. Objednávateľ prevezme dielo v prípade, že bude zhotovené podľa záväzných noriem a predpisov tak, aby slúžilo k určenému účelu, bez vád a nedorobkov. Výskyt vád a nedorobkov na diele, nepredstavujúcich prekážku užívania diela, nepredstavuje podľa tejto Zmluvy dôvod pre odmietnutie odovzdania a prevzatia diela, ak sa Zhotoviteľ zaviaže ich odstrániť v primeranej lehote.
  5. Po ukončení prác (zhotovení diela) je Zhotoviteľ povinný najneskôr do 10 kalendárnych dní po protokolárnom odovzdaní diela Objednávateľovi stavenisko úplne vypratať, upraviť terén staveniska, odstrániť zvyšný materiál a pod. Zmluvné strany sa dohodli, že v prípade nesplnenia týchto požiadaviek môže Objednávateľ zabezpečiť poriadok staveniska na náklady Zhotoviteľa.
  6. Zhotoviteľ sa zaväzuje najmenej 5 pracovných dní pred odovzdaním diela vyzvať Objednávateľa na jeho prevzatie a to formou zaslania e-mailu Podmienkou odovzdania a prevzatia diela je úspešné vykonanie všetkých skúšok a meraní, ktoré vyžadujú všeobecne záväzné právne predpisy a technické normy pre užívanie diela. Všetky doklady potvrdzujúce kvalitu a technické parametre diela a iné doklady vyžadované všeobecne záväznými právnymi predpismi je Zhotoviteľ povinný odovzdať Objednávateľovi pri odovzdaní a prebratí diela.
  7. V prípade, ak budú pri odovzdávaní a preberaní diela zistené také zjavné vady a nedorobky, ktoré sami o sebe alebo spolu bránia riadnemu a bezpečnému užívaniu diela na účel, ktorému má slúžiť, a/alebo v prípade, ak nebudú splnené podmienky alebo doložené doklady vyplývajúce z ustanovenia bodu 7.8 tejto Zmluvy Objednávateľ dielo neprevezme, v takom prípade je Objednávateľ povinný poskytnúť Zhotoviteľovi primeranú lehotu nie kratšiu ako 5 kalendárnych dní na odstránenie vád a nedorobkov.
  8. V prípade, ak budú pri odovzdávacom a preberacom konaní zistené také zjavné vady a nedorobky, ktoré sami o sebe ani spolu nebránia riadnemu a bezpečnému užívaniu diela na účel, ktorému má slúžiť, Objednávateľ dielo prevezme s podmienkou, že takéto vady a nedorobky budú Zhotoviteľom v celom rozsahu odstránené do termínu dohodnutom v protokole o odovzdaní a prevzatí diela, najneskôr do 14 kalendárnych dní.
  9. Nesplnenie povinností Zhotoviteľa odstrániť vady a nedorobky podľa bodov 7.8 a 7.9 tohto článku sa považuje za podstatné porušenie Zmluvy zo strany Zhotoviteľa a zakladá právo Objednávateľa odstúpiť od Zmluvy.

**Článok VIII**

**Autorské práva a duševné vlastníctvo**

8.1 Zhotoviteľ vyhlasuje, že ak plnením podľa tejto Zmluvy bude vytvorené autorské dielo podľa  zákona č. 185/2015 Z. z. Autorský zákon v znení neskorších predpisov (ďalej len „autorské dielo“) je Zhotoviteľ nositeľom autorských práv k autorskému dielu alebo jeho časti vykonanému podľa tejto Zmluvy a je oprávnený poskytnúť Objednávateľovi autorské dielo alebo jeho časť v súlade s podmienkami  tejto Zmluvy. Zhotoviteľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s vytvoreným autorským dielom a plnením podľa tejto Zmluvy.

8.2 Zhotoviteľ poskytuje pre použitie autorského diela Objednávateľovi výhradnú licenciu, časovo, vecne a územne neobmedzenú v rozsahu majetkových práv autora. Zhotoviteľ zároveň súhlasí s tým, aby Objednávateľ udelil sublicencie na použitie autorského diela vo vyššie uvedenom rozsahu aj ďalším osobám, pričom udelenie sublicencie nemusí byť písomné. Cena za licenciu na používanie autorského diela podľa tejto Zmluvy je zahrnutá v cene predmetu Zmluvy podľa článku V tejto Zmluvy. Zmluvné strany sa dohodli, že Objednávateľ nie je povinný udelenú výhradnú licenciu využiť.

8.3 Pokiaľ budú súčasťou plnenia Zhotoviteľa podľa tejto Zmluvy predmety duševného vlastníctva, ktoré nie sú a/alebo neboli a/alebo nebudú vyvíjané špeciálne na účely plnenia tejto Zmluvy, tak podmienky používania takýchto častí diela sa spravujú príslušnými licenčnými podmienkami ich výrobcov, autorov, dodávateľov, ktoré sa Objednávateľ zaväzuje schváliť, a to aj na základe osobitnej zmluvy uzavretej medzi Zhotoviteľ a Objednávateľom, ak to ich výrobca/autor/dodávateľ od Zhotoviteľ a v súvislosti s dodaním Objednávateľovi požaduje. Takéto schválenie však neoprávňuje Zhotoviteľ a požadovať navýšenie ceny predmetu Zmluvy určenej podľa článku V tejto Zmluvy.

**Článok IX**

**Kybernetická bezpečnosť**

9.1 Objednávateľ je v zmysle § 17 ods. 6 zákona 69/2018 Z. z. o kybernetickej bezpečnosti prevádzkovateľom základnej služby. Uzatvorením tejto Zmluvy Zhotoviteľ berie na vedomie, že uzatvára Zmluvu so subjektom, ktorý je zaradený do zoznamu základných služieb a jej prevádzkovateľa do registra prevádzkovateľov základných služieb, z čoho pre zmluvné strany vyplývajú stanovené práva a povinnosti.

9.2 Objednávateľ a Zhotoviteľ sa dohodli, že počas účinnosti tejto Zmluvy sa bude Zhotoviteľ riadiť pokynmi Objednávateľa v oblasti kybernetickej bezpečnosti a plniť bezpečnostné opatrenia, ktoré sú stanovené v **Zmluve o zabezpečení plnenia bezpečnostných opatrení a notifikačných povinností** (príloha č. 4 Zmluva), ktorá je uzatvorená podľa § 19 ods. (2) v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a spĺňa náležitosti §8 ods. (2) vyhlášky č. 362/2018 Z. z. Národného bezpečnostného úradu, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a je neoddeliteľnou prílohou tejto Zmluvy.

9.3 Tieto pokyny nemôžu byť Zhotoviteľovi prekážkou v plnení predmetu Zmluvy ani nesmú spôsobiť dodatočné náklady na strane Zhotoviteľa nad rámec ceny dojednanej v Zmluve. Pokyny Objednávateľa a bezpečnostné opatrenia stanovil Objednávateľ v súlade s § 20 ods. (3) písm. e) a j) zákona o kybernetickej bezpečnosti,

9.4 Poskytovateľ sa zaväzuje prijať a dodržiavať minimálne bezpečnostné opatrenia podľa § 20 ods. (3), písm. d), f), g), k), m) zákona o kybernetickej bezpečnosti a ďalšie bezpečnostné opatrenia, ktoré sú súčasťou Zmluvy o zabezpečení plnenia bezpečnostných opatrení a notifikačných povinností.

9.5 Zhotoviteľ sa zaväzuje odovzdať Objednávateľovi bez zbytočného odkladu po uzavretí tejto Zmluvy zoznam osôb, ktoré sa budú podieľať na plnení predmetu Zmluvy. V zozname budú označené osoby v rozsahu: meno a priezvisko, pracovné zaradenie. Čas a rozsah prístupu osôb do neverejných priestorov Objednávateľa sa upraví písomne zápisom, potvrdeným oprávnenou osobou Objednávateľa.

9.6 Všetky osoby podieľajúce sa na plnení predmetu Zmluvy, uvedené v odovzdaných zoznamoch Objednávateľovi, podpisujú vyjadrenie o zachovávaní mlčanlivosti podľa § 12 ods. 1 zákona o kybernetickej bezpečnosti.

9.7 Prístup do infraštruktúry Objednávateľa musí byť zabezpečený cez VPN tunel – OpenVPN alebo prístup cez SSL VPN; aplikáciu OpenVPN a jej inštaláciu zabezpečí Objednávateľ.

9.8 Po nainštalovaní aplikácie OpenVPN Zhotoviteľ obdrží od Objednávateľa certifikát, ktorý po naimportovaní do aplikácie spoločne s obdržaným používateľským prístupom zabezpečí pripojenie k výpočtovému prostriedku Objednávateľa, pre umožnenie plnenia predmetu Zmluvy.

9.9 Prístupové konto s prideleným heslom pre Zhotoviteľa je generované zodpovedným zamestnancom IT oddelenia Objednávateľa pri dodržaní všetkých pravidiel, stanovených pre bezpečné heslo: dĺžka hesla musí byť minimálne osem znakov, nesmú byť použité bežné slová, vyžaduje sa použitie malých aj veľkých písmen, čísiel i špeciálnych znakov, nesmú byť použité mená alebo užívateľské mená, nesmú sa zapisovať resp. evidovať mimo bezpečnostnú dokumentáciu.

9.10 Pri zmene formy prístupu do infraštruktúry Objednávateľa bude o nej Zhotoviteľ informovaný v dostatočnom časovom predstihu s dodaným novými prihlasovacími údajmi.

9.11 Pri podozrení na vznik bezpečnostného incidentu na strane Zhotoviteľa v súvislosti s plnením predmetu Zmluvy v súlade s vyhláškou č. 165/2018 Z. z., ktorou sa určujú identifikačné kritériá pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov je povinný poskytovateľ o tejto skutočnosti **bezodkladne** informovať zodpovedného zamestnanca na strane Objednávateľa a podniknúť všetky dostupné kroky k eliminovaniu negatívnych dôsledkov tohto incidentu. Zhotoviteľ sa pri vzniku bezpečnostného incidentu riadi postupom uvedeným v Zmluve o zabezpečení plnenia bezpečnostných opatrení a notifikačných povinností , podľa článku VII. Postup pri riešení incidentov.

**Článok X**

**Stavebný denník**

10.1 Zhotoviteľ sa zaväzuje viesť stavebný denník na stavenisku odo dňa začatia prác na diele až do dňa protokolárneho odovzdania diela Objednávateľovi. Účelom vedenia stavebného denníka je možnosť kontroly priebehu zhotovovania diela zo strany Objednávateľa. Stavebný denník bude na stavenisku nepretržite k dispozícii tak, aby bolo možné doňho vykonávať zápisy a aby Objednávateľ mohol priebežne kontrolovať zhotovenie diela.

10.2 Do stavebného denníka sa zapisujú všetky rozhodujúce skutočnosti týkajúce sa zhotovovania diela, najmä akékoľvek naviacpráce, menejpráce alebo zmeny, údaje o časovom postupe prác a ich kvalite, vady a nedorobky diela, dodržiavanie časového harmonogramu prác, zdôvodnenie odchýlok vykonávaných prác od harmonogramu prác, údaje dôležité pre posúdenie hospodárnosti prác a údaje pre posúdenie prác orgánmi štátnej správy. Zápisy do stavebného denníka sú oprávnení vykonávať vedúci stavby Zhotoviteľa, oprávnený pracovník Zhotoviteľa a oprávnený pracovník Objednávateľa.

10.3 K písomnému zápisu Objednávateľa v stavebnom denníku je Zhotoviteľ povinný písomne sa vyjadriť najneskôr nasledujúci pracovný deň po vykonanom zápise a zároveň je povinný zapísať návrh opatrení vedúcich k odstráneniu vád, nedorobkov alebo iných rozhodujúcich skutočností, a to najneskôr nasledujúci pracovný deň po dni písomného vyjadrenia sa Zhotoviteľa.

10.4 Zhotoviteľ je oprávnený predkladať stavebný denník Objednávateľovi každý pracovný deň. Pokiaľ sú súčasťou záznamov stavebného denníka pripomienky, žiadosti, stanoviská Zhotoviteľa voči Objednávateľovi, zaväzuje sa ich Zhotoviteľ doručiť zároveň spôsobom stanoveným v tejto Zmluve. Objednávateľ sa zaväzuje vyjadriť k takýmto pripomienkam, žiadostiam alebo stanoviskám najneskôr do troch (3) pracovných dní po ich doručení.

**Článok XI**

**Kontrola realizácie diela a subdodávatelia**

11.1 Objednávateľ je oprávnený kontrolovať zhotovovanie diela Zhotoviteľom prostredníctvom zodpovedného pracovníka Objednávateľa. Ak Objednávateľ zistí, že Zhotoviteľ zhotovuje dielo v rozpore s dohodnutými podmienkami alebo že dielo vykazuje vady alebo nedorobky, je oprávnený Zhotoviteľa na tieto skutočnosti upozorniť a písomne sa dožadovať ich odstránenia či už v priebehu výkonu prác na diele alebo po ich ukončení. Zhotoviteľ je povinný zistené vady diela alebo iné nedorobky bez meškania odstrániť.

11.2 Zhotoviteľ zodpovedá za riadne plnenie predmetu Zmluvy počas celého trvania zmluvného vzťahu s Objednávateľom a to bez ohľadu na to, či Zhotoviteľ použil na zhotovenie diela subdodávateľov alebo nie, v akom rozsahu a za akých podmienok.

11.3 Zhotoviteľ je vo vzťahu k Objednávateľovi jediným subjektom, ktorý znáša dôsledky vyplývajúce z porušenia povinností v súvislosti so zhotovením diela.

11.4 Zoznam subdodávateľov v rozsahu podľa ust. § 41 zákona o verejnom obstarávaní tvorí Prílohu č. 3 tejto Zmluvy.

11.5 Zhotoviteľ garantuje spôsobilosť subdodávateľov pre plnenie predmetu zmluvy, a to vrátane splnenia povinností subdodávateľov podľa ZoRPVS.

11.6 Ak má Zhotoviteľ v úmysle zhotoviť dielo prostredníctvom subdodávateľa neidentifikovaného v Prílohe č. 3 tejto Zmluvy, Zhotoviteľ môže zadať zhotovenie diela alebo jeho časti novému subdodávateľovi, až po doručení oznámenia zmeny subdodávateľa Objednávateľovi.

11.7 Zámer realizácie diela prostredníctvom nového subdodávateľa je Zhotoviteľ povinný písomne oznámiť Objednávateľovi spôsobom dohodnutým v ČI. XIV tejto Zmluvy s uvedením údajov o novom subdodávateľovi v zmysle § 41 ods. 3 zákona o verejnom obstarávaní, údajov o osobe oprávnenej konať za nového subdodávateľa v rozsahu Prílohy č. 3 tejto Zmluvy. Objednávateľ nie je oprávnený nového subdodávateľa bezdôvodne odmietnuť.

11.8 Zhotoviteľ je povinný písomne oznámiť Objednávateľovi vylúčenie subdodávateľa zo zoznamu subdodávateľov alebo akúkoľvek zmenu údajov o subdodávateľovi, a to do piatich pracovných dní odo dňa, kedy sa Zhotoviteľ dozvedel alebo mohol dozvedieť o tejto zmene. Vylúčenie subdodávateľa zo zoznamu subdodávateľov Objednávateľ nie je oprávnený bezdôvodne odmietnuť.

**Článok XII**

**Bezpečnosť a ochrana zdravia**

12.1 Zhotoviteľ sa zaväzuje:

12.1.1 dodržiavať pracovnoprávne, bezpečnostné, hygienické, požiarne a ekologické predpisy na stavenisku,

12.1.2 zaistiť vlastný dozor nad bezpečnosťou práce v zmysle príslušných právnych predpisov,

12.1.3 zabezpečiť pracovníkom osobné ochranné pracovné prostriedky a to podľa profesií, činností a rizík vykonávanej práce,

12.1.4 minimalizovať negatívne vplyvy stavebnej činnosti na okolie najmä hlučnosť, prašnosť, emisiu,

exhalátov zo spaľovacích motorov.

12.2 Zhotoviteľ upozorní Objednávateľa na všetky okolnosti, ktoré by mohli viesť k ohrozeniu života a zdravia zamestnancov Objednávateľa alebo ďalších osôb, ktoré by pri jeho činnosti mohli viesť k ohrozeniu činnosti prevádzky Objednávateľa.

**Článok XIII**

**Sankcie-dôsledky omeškania**

13.1 V prípade porušenia zmluvných záväzkov, sa Zmluvné strany dohodli na nasledovných sankciách:

13.1.1 v prípade, ak bude Zhotoviteľ v omeškaní so zhotovením diela, je Objednávateľ oprávnený požadovať od Zhotoviteľa zmluvnú pokutu vo výške 0,05 % z ceny neodovzdanej časti diela za každý aj začatý deň omeškania, nárok na pokutu v rovnakej výške vzniká Objednávateľovi aj v prípade nedodržania záväzných termínov harmonogramu prác,

13.1.2 v prípade ak Dielo po uvedení do prevádzky vykazuje počas trvania záručnej doby vyššiu alebo vysokú mieru vadnosti ako požadoval Objednávateľ  (bod 5.3.), je Zhotoviteľ povinný uhradiť Objednávateľovi zmluvnú pokutu vo výške 200,- EUR za každú jednu vadu nad Zhotoviteľom zaručený koeficient vadnosti.

13.1.3 ak Zhotoviteľ neodstráni vady diela uvedené v preberacom protokole v lehote určenej na ich odstránenie (bod 7.10.), alebo počas záručnej doby, je povinný uhradiť Objednávateľovi zmluvnú pokutu vo výške 500,- EUR za každý deň omeškania a za každý jednotlivý prípad (vadu alebo nedorobok).

13.1.4 V prípade ak Zhotoviteľ nedodrží podmienky podľa bodu 5.7. Zmluvy počas trvania záručnej doby, je povinný uhradiť Objednávateľovi zmluvnú pokutu vo výške 100,- EUR za každý deň omeškania pri odstraňovaní vady diela.

13.1.5 Zhotoviteľ má právo na úrok z omeškania voči Objednávateľovi v prípade, ak Objednávateľ mešká s úhradou faktúry a to v zákonnej výške z dlžnej sumy za každý deň omeškania,

13.1.6 v prípade porušenia povinností Zhotoviteľa upravených v ČI. X tejto Zmluvy, zodpovedá Zhotoviteľ za všetky škody vzniknuté z dôvodu takéhoto porušenia.

13.2 Objednávateľ má voči Zhotoviteľovi popri zaplatení zmluvnej pokuty nárok na náhradu škody, ktorá mu vznikla v dôsledku nedodržania termínu vykonania a odovzdania diela v dohodnutom termíne.

13.3 Zaplatenie zmluvnej pokuty nezbavuje Zhotoviteľa povinnosti splniť bez zbytočného odkladu porušenú povinnosť, ani akýchkoľvek iných povinností podľa tejto Zmluvy, najmä zhotoviť dielo včas.

13.4 Zmluvné strany sa dohodli, že svoje vzájomné pohľadávky nepostúpia (ani s nimi nebudú nijako obchodovať) na tretiu osobu bez predchádzajúceho písomného súhlasu druhej Zmluvnej strany. Písomný súhlas Objednávateľa je podmienený predchádzajúcim písomným súhlasom Ministerstva zdravotníctva SR, inak je tento súhlas neplatný. Pre vylúčenie akýchkoľvek pochybností postúpenie pohľadávky bez písomného súhlasu druhej Zmluvnej strany spôsobuje neplatnosť takéhoto úkonu.

13.5 Zhotoviteľ sa zaväzuje odškodniť Objednávateľa v prípade, ak porušením povinnosti Zhotoviteľa upravených touto Zmluvou alebo v súvislosti s touto Zmluvou dôjde k uplatneniu nárokov alebo sankcií zo strany príslušných orgánov verejnej správy alebo tretích osôb voči Objednávateľovi, a to v plnom rozsahu týchto nárokov či sankcií.

**Článok XIV**

**Vlastnícke právo k dielu, nebezpečenstvo škody a zodpovednosť za vady**

14.1 Vlastníkom všetkých vecí, ktoré Zhotoviteľ obstaral k zhotoveniu diela, je do doby protokolárneho prevzatia zhotoveného diela Objednávateľom, Zhotoviteľ. Od termínu prevzatia staveniska od Objednávateľa za účelom zhotovenia diela do doby protokolárneho prevzatia zhotoveného diela Objednávateľom zodpovedá za škodu na zhotovovanom diele, tiež na veciach a materiáloch obstaraných k jeho zhotoveniu Zhotoviteľ.

14.2 Objednávateľ sa stáva vlastníkom zhotoveného diela dňom protokolárneho prevzatia diela alebo jeho jednotlivých častí od Zhotoviteľa v zmysle tejto Zmluvy. Dňom podpísania protokolu o odovzdaní a prevzatí diela predchádza nebezpečenstvo vzniku škody na diele na Objednávateľa.

**Článok XV**

**Odstúpenie od Zmluvy**

* 1. Objednávateľ je oprávnený odstúpiť od tejto Zmluvy v prípade ak:
     1. Zhotoviteľ bezdôvodne nepreberie stavenisko v zmysle bodu 4.2.1 tejto Zmluvy,
     2. Zhotoviteľ sa dostal do omeškania so zhotovením diela oproti termínom uvedeným v záväznom časovom a vecnom harmonograme prác o viac ako 30 dní,
     3. Zhotoviteľ nedodržuje technologické postupy a neplní kvalitatívno-technické parametre a podmienky zhotovenia diela, ktoré boli stanovené touto Zmluvou, všeobecne záväznými právnymi predpismi a technickými normami,
     4. Zhotoviteľ nezačne, preruší alebo zastaví zhotovovanie diela z iných dôvodov ako dôvodov na strane Objednávateľa alebo z dôvodov výskytu okolností vyššej moci,
     5. neodstráni vady a nedorobky v lehote určenej v bode 7.10 tejto Zmluvy,
     6. Zhotoviteľ je v likvidácii, voči Zhotoviteľovi bolo začaté konkurzné konanie alebo reštrukturalizačné konanie,
     7. Zhotoviteľ poruší ktorúkoľvek z povinností týkajúcej sa subdodávateľov alebo ich zmeny,
  2. Pokiaľ dôjde k odstúpeniu od Zmluvy Objednávateľom bez riadneho zhotovenia diela z dôvodu okolností na strane Zhotoviteľa, Objednávateľovi vzniká právo na náhradu škody, ktorá mu vznikne v príčinnej súvislosti s vadným plnením alebo porušením povinností, ku ktorým sa Zhotoviteľ podľa tejto Zmluvy zaviazal.
  3. Odstúpenie od Zmluvy nadobúda účinnosť dňom jeho doručenia druhej Zmluvnej strane. Odstúpenie od Zmluvy musí obsahovať presné vymedzenie dôvodu odstúpenia od Zmluvy. Zmluvné strany sa dohodli, že plnenia poskytnuté Zmluvnými stranami navzájom do okamihu zániku Zmluvy si každá zo Zmluvných strán ponecháva.
  4. Zhotoviteľ je oprávnený odstúpiť od Zmluvy, ak Objednávateľ nedodrží podmienky dohodnuté v Zmluve a tým Zhotoviteľovi znemožní riadny výkon dohodnutých prác na diele. V takom prípade je Objednávateľ povinný nahradiť Zhotoviteľovi všetky preukázateľné vynaložené náklady, ktoré mu opodstatnene vznikli do dňa odstúpenia od Zmluvy.
  5. Po odstúpení od Zmluvy je Zhotoviteľ povinný:

1. vykonať všetky potrebné opatrenia za účelom zabránenia škody hroziacej Objednávateľovi v súvislosti s ukončením realizácie diela Zhotoviteľom,
2. odovzdať Objednávateľovi všetky doklady súvisiace s dokončenou časťou diela, ako aj podklady, ktoré sú potrebné na zhotovenie diela,
3. vypratať, opustiť a odovzdať Objednávateľovi stavenisko do 5 pracovných dní od účinnosti odstúpenia,
4. písomne informovať Objednávateľa o všetkých skutočnostiach nevyhnutných pre zhotovenie diela.

**Článok XVI**

**Doručovanie**

* 1. Objednávateľ a Zhotoviteľ sa dohodli, že každá písomnosť, ktorá má byť podľa tejto Zmluvy doručená druhej Zmluvnej strane sa bude považovať za doručenú:

1. okamihom doručenia, ak bola písomnosť doručená osobne, a prevzatie je Zmluvnou stranou vyznačené na listine,
2. tretí pracovný deň po ich preukázateľnom odoslaní doporučenou zásielkou na adresu sídla niektorej zo Zmluvných strán uvedenej v záhlaví tejto Zmluvy, alebo
3. v deň mailového prenosu, ak bol dokument odoslaný do 14:30 hod. v ktorýkoľvek pracovný deň, v ostatných prípadoch v pracovný deň nasledujúci po dni odoslania, ak bol dokument zaslaný mailom a doručený druhej Zmluvnej strane o čom existuje systémový záznam elektronickej pošty,
4. v prípade vrátenia nedoručenej zásielky odosielateľovi uplynutím tretieho dňa odo dňa vrátenia nedoručenej zásielky druhej Zmluvnej strane, a to aj vtedy, ak sa adresát o tom nedozvie.
   1. Pri preukazovaní doručenia písomnosti je potrebné preukázať, že došlo k doručeniu, alebo že obálka, ktorá obsahovala písomnosť, obsahovala riadne vypísanú adresu a bola odoslaná ako doporučená zásielka, alebo že odosielateľ akejkoľvek mailovej správy môže predložiť potvrdenie o mailovom prenose.
   2. Ak sa písomnosť doručená mailom týka odstúpenia od Zmluvy alebo okolnosti podstatnej pre plnenie tejto Zmluvy, je doručovanie voči adresátovi účinné len v prípade, ak je písomnosť doručená adresátovi aj poštou alebo osobným odovzdaním do 3 (troch ) pracovných dní odo dňa mailovej komunikácie.
   3. Zmluvné strany majú právo písomne si oznámiť inú adresu na doručovanie písomných podaní, a to bez dodatku k tejto Zmluve. Táto zmena je účinná po uplynutí piatich pracovných dní po doručení písomného oznámenia druhej Zmluvnej strane.

**Článok XVII**

**Záverečné ustanovenia**

1. 1. Táto Zmluva nadobúda platnosť dňom jej podpisu štatutárnymi zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
   2. Práva a povinnosti Zmluvných strán, ktoré nie sú upravené touto Zmluvou sa budú riadiť podľa príslušných ustanovení všeobecne záväzných právnych predpisov.
   3. Táto Zmluva je vyhotovená v štyroch vyhotoveniach, z ktorých jedno vyhotovenie je určené pre Zhotoviteľa a tri pre Objednávateľa.

* 1. Túto Zmluvu je možné meniť len na základe písomných a očíslovaných dodatkov odsúhlasených   
     a podpísaných oboma Zmluvnými stranami. Objednávateľ ako verejný obstarávateľ si vyhradzuje právo na zmenu tejto Zmluvy počas jej trvania v súlade s § 18 zákona o verejnom obstarávaní.
  2. Zmluvné strany sa zaväzujú riešiť prípadné spory vzniknuté z tejto Zmluvy vždy najskôr vzájomnou dohodou.
  3. Zhotoviteľ je povinný pri plnení predmetu Zmluvy dodržiavať a riadiť sa ustanoveniami Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, predovšetkým zachovať mlčanlivosť, jeho zamestnancov resp. osôb oprávnených konať za Zhotoviteľa o informáciách, o ktorých sa dozvie, najmä ktoré mu budú v prípade nevyhnutnosti poskytnuté za účelom komunikácie počas zabezpečovania a vykonávania predmetu Zmluvy. Povinnosť mlčanlivosti trvá aj po ukončení účinnosti tejto Zmluvy.
  4. Ak by niektoré ustanovenie tejto Zmluvy bolo alebo sa stalo neplatným alebo protiprávnym, potom sa takéto ustanovenie bude považovať za oddelené od ostatných ustanovení tejto Zmluvy bez dosahu na platnosť a zákonnosť ostatných ustanovení tejto Zmluvy. Ak taká neplatnosť alebo protiprávnosť ovplyvní práva a/alebo povinnosti Zmluvných strán, potom Zmluvné strany vynaložia náležité úsilie na nahradenie tohto neplatného alebo protiprávneho ustanovenia iným platným a zákonným ustanovením, ktoré bude najvhodnejšie zodpovedať zámeru zamýšľanému pôvodným ustanovením a touto Zmluvou.
  5. Zánikom tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy. Zánik tejto Zmluvy sa však nedotýka nároku na náhradu škody vzniknutej porušením tejto Zmluvy, ani nárokov na zaplatenie Zmluvných pokút alebo iných ustanovení tejto Zmluvy, ktoré vzhľadom na svoju povahu majú trvať aj po zániku tejto Zmluvy.
  6. Zmluvne strany vyhlasujú, že si Zmluvu riadne prečítali, že vôľa Zmluvných strán je pri uzatváraní tejto Zmluvy skutočne daná, vôľa prejavená v Zmluve je slobodná, bez nátlaku, bezprávnej vyhrážky, vážna, určitá, zrozumiteľná, bez omylu, a že Zmluva nebola uzavretá v tiesni za nápadne nevýhodných podmienok ani jednej zo Zmluvných strán a Zmluvné strany na znak súhlasu s obsahom Zmluvy ju vlastnoručne podpísali.

Príloha č. 1: Položkový rozpočet (vyplnený výkaz výmer/Návrh na plnenie kritérií) a Vlastný návrh plnenia

Príloha č. 2: Situácia areálu

Príloha č. 3: Zoznam subdodávateľov

Príloha č. 4: Zmluva o zabezpečení plnenia bezpečnostných opatrení a notifikačných povinností

V..................................., dňa V Trnave, dňa

XY Fakultná nemocnica Trnava

JUDr. Vladislav Šrojta

Riaditeľ

Príloha č. 1

Príloha č. 2

Príloha č. 3

Príloha č. 4

**Zmluva o zabezpečení plnenia bezpečnostných opatrení a notifikačných povinností**

uzatvorená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov

(ďalej len „**zákon o kybernetickej bezpečnosti**“)

(ďalej len „**zmluva**“)

medzi zmluvnými stranami:

Prevádzkovateľ: **Fakultná nemocnica Trnava**

Sídlo: A. Žarnova, Trnava, 917 02

IČO: 00610381

Zastúpený: JUDr. Vladislav Šrojta

Riaditeľ

Zriadený: Zriaďovacou listinou MZ SR č. 1970/1991-A/IV-1 zo dňa 14.6.1991, v znení neskorších rozhodnutí

(ďalej len „**Prevádzkovateľ základnej služby**")

a

Dodávateľ: ............................

Sídlo: ............................

IČO: ............................

IČ DPH: ............................

Zastúpený: ............................

Zapísaný: ............................   
(ďalej len „**Dodávateľ**")

(Prevádzkovateľ základnej služby a Dodávateľ spolu ďalej len ,,**zmluvné strany**“)

**Článok I.**

**ÚVODNÉ USTANOVENIA**

1. **Fakultná nemocnica Trnava** je Prevádzkovateľom základnej služby podľa zákona o kybernetickej bezpečnosti.
2. Identifikovanými základnými službami Prevádzkovateľa základnej služby sú:
3. Informačný systém verejnej správy
4. Nemocničný informačný systém
5. Laboratórny informačný systém
6. Dodávateľ uzatvára s Prevádzkovateľom základnej služby Zmluvu od dielo (ďalej len  
   „hlavná zmluva"), ktorej predmet má vplyv na prevádzku, alebo priamo súvisí s prevádzkou sietí a informačných systémov ako sú definované v zákone o kybernetickej bezpečnosti pre Prevádzkovateľa základnej služby.

**Článok II.**

**ZÁKLADNÉ POJMY**

Na účely tejto zmluvy sa rozumie:

1. sieťou a informačným systémom elektronická komunikačná sieť, informačný systém, každé zariadenie a komunikačný systém alebo údaje, ktoré sú v nich vytvárané, ukladané, spracúvané, získavané alebo prenášané prostredníctvom elektronickej komunikačnej siete alebo informačného systému, na účely prevádzkovania, používania, ochrany a udržiavania týchto sietí a systémov,
2. kybernetickým priestorom globálny dynamický otvorený systém sietí a informačných systémov, ktorý tvoria aktivované prvky kybernetického priestoru, osoby vykonávajúce aktivity v tomto systéme a vzťahy a interakcie medzi nimi,
3. kontinuitou strategická a taktická schopnosť organizácie plánovať a reagovať na udalosti a incidenty s cieľom pokračovať vo výkone činností na prijateľnej, vopred stanovenej úrovni,
4. dôvernosťou záruka, že údaj alebo informácia nie je prezradená neoprávneným subjektom alebo procesom,
5. dostupnosťou záruka, že údaj alebo informácia je pre používateľa, informačný systém, sieť alebo zariadenie prístupné vo chvíli, keď je údaj a informácia potrebná a požadovaná,
6. integritou záruka, že bezchybnosť, úplnosť alebo správnosť informácie neboli narušené,
7. kybernetickou bezpečnosťou stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov,
8. rizikom miera kybernetického ohrozenia vyjadrená pravdepodobnosťou vzniku nežiaduceho javu a jeho dôsledkami,
9. hrozbou každá primerane rozpoznateľná okolnosť alebo udalosť proti sieťam a informačným systémom, ktorá môže mať nepriaznivý vplyv na kybernetickú bezpečnosť,
10. kybernetickým bezpečnostným incidentom akákoľvek udalosť, ktorá má z dôvodu narušenia bezpečnosti siete a informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť alebo ktorej následkom je

* strata dôvernosti údajov, zničenie údajov alebo narušenie integrity systému, obmedzenie alebo odmietnutie dostupnosti základnej služby alebo digitálnej služby,
* vysoká pravdepodobnosť kompromitácie činností základnej služby alebo digitálnej služby alebo
* ohrozenie bezpečnosti informácií,

1. základnou službou služba, ktorá je zaradená v zozname základných služieb a

* závisí od sietí a informačných systémov a je činnosťou aspoň v jednom sektore alebo podsektore podľa prílohy č. 1 zákona o kybernetickej bezpečnosti,
* je informačným systémom verejnej správy, alebo
* je prvkom kritickej infraštruktúry,

1. prevádzkovateľom základnej služby orgán verejnej moci alebo osoba, ktorá prevádzkuje aspoň jednu službu podľa písmena k),
2. digitálnou službou služba, ktorej druh je uvedený prílohe č. 2 zákona o kybernetickej bezpečnosti,
3. manažér informačnej bezpečnosti (MIB) je osoba poverená riadením informačnej a kybernetickej bezpečnosti, ktorá má právomoci a povinnosti definované v Politike informačnej bezpečnosti a ďalších smerniciach Prevádzkovateľa základnej služby. Ide najmä o kontrolné činnosti, riešenie bezpečnostných a kybernetických incidentov, riadenie implementácie bezpečnostných opatrení, konzultačné a metodické činnosti pre oblasť informačnej a kybernetickej bezpečnosti a ďalšie,
4. riešením kybernetického bezpečnostného incidentu všetky postupy súvisiace s oznamovaním, odhaľovaním, analýzou a reakciou na kybernetický bezpečnostný incident a s obmedzením jeho následkov.

**Článok III.**

**PREDMET ZMLUVY**

1. V zmysle § 19 ods. 2 zákona o kybernetickej bezpečnosti a s ohľadom na hlavnú zmluvu je predmetom tejto zmluvy stanovenie práv a povinností zmluvných strán pri zabezpečení plnenia bezpečnostných opatrení a notifikačných povinností.

**Článok IV.**

**POVINNOSTI DODÁVATEĽA**

1. Dodávateľ sa zaväzuje prijímať a dodržiavať bezpečnostné opatrenia Prevádzkovateľa základnej služby na úseku kybernetickej bezpečnosti v rozsahu uvedenom v tejto zmluve tak, aby boli naplnené ciele tejto zmluvy. Zoznam bezpečnostných opatrení Prevádzkovateľa základnej služby a súvisiace nastavenie procesov riadenia kybernetickej bezpečnosti je uvedený v prílohe č. 2 tejto zmluvy.
2. Dodávateľ vyhlasuje, že súhlasí so stanovenými bezpečnostnými opatreniami v tejto zmluve.
3. Dodávateľ je zároveň povinný dodržiavať bezpečnostné politiky Prevádzkovateľa základnej služby, s ktorými ho Prevádzkovateľ základnej služby písomne oboznámil. Dodávateľ vyhlasuje, že súhlasí s bezpečnostnými politikami Prevádzkovateľa základnej služby.
4. Dodávateľ súhlasí s tým, že bezpečnostné politiky Prevádzkovateľa základnej služby sa môžu priebežne meniť a dopĺňať tak, aby zodpovedali aktuálnym bezpečnostným opatreniam, aktuálnemu stavu sietí a informačných systémov Prevádzkovateľa základnej služby a aktuálnym hrozbám dotýkajúcim sa Dodávateľa, ktoré by mohli mať potenciálny nepriaznivý vplyv na základnú službu Prevádzkovateľa základnej služby.
5. Dodávateľ sa zaväzuje plniť notifikačné povinnosti na úseku kybernetickej bezpečnosti  
   v rozsahu uvedenom v tejto zmluve tak, aby boli naplnené ciele tejto zmluvy. Zoznam kontaktov zmluvných strán je uvedený v prílohe č. 1 tejto zmluvy.
6. Dodávateľ vyhlasuje, že má všetko potrebné technické, technologické a personálne vybavenie, ktoré je potrebné na plnenie úloh vyplývajúcich z tejto zmluvy, a že má zavedené úlohy, procesy, role a technológie v organizačnej, personálnej a technickej oblasti, ktoré sú potrebné na napĺňanie cieľov tejto zmluvy.
7. Odplata za plnenie povinností Dodávateľa podľa tejto zmluvy a náhrada všetkých nákladov vynaložených Dodávateľom v súvislosti s plnením povinností Dodávateľa podľa tejto zmluvy sú v plnom rozsahu zahrnuté v peňažnom plnení poskytovanom Prevádzkovateľom základnej služby Dodávateľovi podľa hlavnej zmluvy a na žiadne ďalšie peňažné plnenia Dodávateľ za plnenie povinností podľa tejto zmluvy od Prevádzkovateľa základnej služby nemá nárok.
8. Dodávateľ sa zaväzuje, že nezapojí ďalšieho dodávateľa (ďalej len „**subdodávateľ**“) úplne alebo čiastočne zabezpečujúceho plnenie tejto zmluvy predtým, než dostane písomný súhlas Prevádzkovateľa základnej služby. Zoznam subdodávateľov tvorí prílohu č. 3 tejto zmluvy. Dodávateľ sa zaväzuje, že pri výbere subdodávateľa preverí, či tento disponuje primeraným technickým a organizačným zabezpečením. Na subdodávateľa sa primerane vzťahujú povinnosti Dodávateľa uvedené v tejto zmluve. Dodávateľ je plne zodpovedný voči Prevádzkovateľovi základnej služby za plnenie povinností subdodávateľa.

**Článok V.**

**BEZPEČNOSTNÉ OPATRENIA**

1. Dodávateľ sa zaväzuje prijať a dodržiavať **minimálne bezpečnostné opatrenia** v oblastiach podľa § 20 ods. 3 písm. **d), f), g), k), m)** zákona o kybernetickej bezpečnosti **v rozsahu:**

podľa **§ 12, 10, 9, 15, 14** vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a v rozsahu špecifikovanom v bezpečnostných politikách Prevádzkovateľa základnej služby.

1. Dodávateľ sa zaväzuje prijať a dodržiavať sektorové bezpečnostné opatrenia v rozsahu  
   špecifikovanom v bezpečnostných politikách Prevádzkovateľa základnej služby.
2. Dodávateľ sa zaväzuje, že má zavedené a implementované (alebo „sa zaväzuje prijať a dodržiavať“) bezpečnostné opatrenia podľa §20, ods. (3) zákona o kybernetickej bezpečnosti pre oblasť:

***(vybrať iba relevantné opatrenia pre konkrétneho dodávateľa, sivo označené sú minimálne bezpečnostné opatrenia).***

* 1. organizácie kybernetickej bezpečnosti a informačnej bezpečnosti,
  2. riadenia rizík kybernetickej bezpečnosti a informačnej bezpečnosti,
  3. personálnej bezpečnosti,
  4. riadenia prístupov,
  5. riadenia kybernetickej bezpečnosti a informačnej bezpečnosti vo vzťahoch s tretími stranami,
  6. bezpečnosti pri prevádzke informačných systémov a sietí,
  7. hodnotenia zraniteľností a bezpečnostných aktualizácií,
  8. ochrany proti škodlivému kódu,
  9. sieťovej a komunikačnej bezpečnosti,
  10. akvizície, vývoja a údržby informačných sietí a informačných systémov,
  11. zaznamenávania udalostí a monitorovania,
  12. fyzickej bezpečnosti a bezpečnosti prostredia,
  13. riešenia kybernetických bezpečnostných incidentov,
  14. kryptografických opatrení,
  15. kontinuity prevádzky,
  16. auditu, riadenia súladu a kontrolných činností.

1. Bezpečnostné opatrenia musia zahŕňať najmenej:

* Detekciu kybernetických bezpečnostných incidentov,
* Evidenciu kybernetických bezpečnostných incidentov,
* Postupy riešenia a riešenie kybernetických bezpečnostných incidentov,
* Určenie kontaktnej osoby pre prijímanie a evidenciu hlásení,
* Prepojenie do komunikačného systému pre hlásenie a riešenie kybernetických bezpečnostných incidentov a centrálneho systému včasného varovania ak sa táto povinnosť vzťahuje na prevádzkovateľa.

1. Bezpečnostné opatrenia sa prijímajú a realizujú na základe schválenej bezpečnostnej dokumentácie, ktorá musí byť aktuálna a musí zodpovedať reálnemu stavu v organizácii.
2. Obsah a štruktúra bezpečnostnej dokumentácie:

* Schválená bezpečnostná stratégia kybernetickej bezpečnosti a bezpečnostné politiky kybernetickej bezpečnosti,
* Klasifikácia informácií a kategorizácia sietí a informačných systémov,
* Zdokumentované vymedzenie rozsahu a spôsobu plnenia všetkých bezpečnostných opatrení,
* Vykonaná analýza rizík kybernetickej bezpečnosti,

1. Dodávateľ sa zaväzuje počas trvania tejto zmluvy mať technické, technologické a personálne vybavenie na úrovni potrebnej na riadne a včasné plnenie tejto zmluvy a mať zavedené úlohy, procesy, role a technológie v organizačnej, personálnej a technickej oblasti na úrovni potrebnej na efektívne napĺňanie cieľov tejto zmluvy.
2. Zoznam pracovných rolí Dodávateľa a zoznam jeho zamestnancov, ktorí sa budú podieľať na plnení hlavnej zmluvy a tejto zmluvy a/alebo budú mať prístup k informáciám a údajom Prevádzkovateľa základnej služby, je uvedený v prílohe číslo 1. tejto zmluvy. Dodávateľ je povinný písomne oznámiť Prevádzkovateľovi základnej služby každú zmenu v personálnom obsadení; na platnosť takejto zmeny sa nevyžaduje uzatvorenie dodatku k tejto zmluve. Dodávateľ je povinný zaviazať povinnosťou mlčanlivosti podľa [§ 12 ods. 1 zákona](https://www.slov-lex.sk/pravne-predpisy/SK/ZZ/2018/69/#paragraf-12.odsek-1) o kybernetickej bezpečnosti osoby, ktoré sa budú podieľať na plnení podľa tohto bodu.
3. Dodávateľ sa zaväzuje stanoviť postupy plnenia svojich povinností podľa tejto zmluvy  
   v bezpečnostnej dokumentácii, ktorá musí byť aktuálna a musí zodpovedať aktuálnemu stavu; bezpečnostnú dokumentáciu je na požiadanie povinný predložiť Prevádzkovateľovi základnej služby na nahliadnutie a zhotovenie kópií.
4. Dodávateľ sa zaväzuje prijať a dodržiavať všeobecné bezpečnostné opatrenia podľa STN EN ISO/IEC 27002:2013 (Informačné technológie. Bezpečnostné metódy, Pravidlá dobrej praxe riadenia informačnej bezpečnosti.) v rozsahu špecifikovanom v bezpečnostných politikách Prevádzkovateľa základnej služby.

**Článok VI.**

**PREVENCIA KYBERNETICKÝCH BEZPEČNOSTNÝCH INCIDENTOV**

1. Dodávateľ sa zaväzuje v rámci prevencie kybernetických bezpečnostných incidentov, ktoré by mohli mať potenciálny nepriaznivý vplyv na základnú službu Prevádzkovateľa základnej služby, alebo ktoré by sa mohli týkať kybernetickej bezpečnosti sietí a informačných systémov Prevádzkovateľa základnej služby (ďalej len „**incidenty**"):
2. zabezpečiť vlastnú kybernetickú bezpečnosť, aby cez Dodávateľa nebolo možné zasiahnuť siete a informačné systémy Prevádzkovateľa základnej služby,
3. vytvárať a zvyšovať bezpečnostné povedomie svojich zamestnancov, ktorí sa budú  
   podieľať na plnení hlavnej zmluvy a tejto zmluvy alebo budú mať prístup k informáciám  
   Prevádzkovateľa základnej služby,
4. sledovať výstrahy a varovania a ďalšie informácie slúžiace na minimalizovanie, odvrátenie alebo nápravu následkov incidentov všeobecne,
5. sledovať hrozby dotýkajúce sa Dodávateľa, ktoré by mohli mať potenciálny nepriaznivý  
   vplyv na základnú službu Prevádzkovateľa základnej služby,
6. predchádzať vzniku incidentov,
7. systematicky získavať (monitorovať a detegovať), sústreďovať (evidovať), analyzovať  
   a vyhodnocovať informácie o incidentoch,
8. prijímať od Prevádzkovateľa základnej služby varovania pred incidentmi a vykonávať  
   preventívne opatrenia potrebné na odvrátenie hrozieb, ktoré by mohli mať potenciálny  
   nepriaznivý vplyv na základnú službu Prevádzkovateľa základnej služby,
9. zasielať Prevádzkovateľovi základnej služby včasné varovania pred incidentmi, o ktorých  
   sa dozvie z vlastnej činnosti podľa tejto zmluvy alebo inak a
10. spolupracovať s Prevádzkovateľom základnej služby pri zabezpečovaní kybernetickej  
    bezpečnosti sietí a informačných systémov Prevádzkovateľa základnej služby.

**Článok VII.**

**POSTUP PRI RIEŠENÍ INCIDENTOV**

1. Dodávateľ sa zaväzuje bezodkladne hlásiť každý incident Prevádzkovateľovi základnej služby spôsobom určeným Prevádzkovateľom základnej služby, vrátane určenia stupňa jeho závažnosti, ktorý identifikuje na základe presiahnutia kritérií pre jednotlivé kategórie  
   incidentov. Ak do okamihu hlásenia incidentu nepominuli jeho účinky, Dodávateľ sa zaväzuje odoslať neúplné hlásenie incidentu, v ktorom vyznačí identifikátor neukončeného hlásenia a bezodkladne po obnove riadnej prevádzky siete a informačného systému toto hlásenie doplní.
2. Dodávateľ sa zaväzuje riešiť incidenty najmä odozvou alebo inou reakciou na incident,  
   ohraničením incidentu a jeho dopadov, nápravou následkov incidentu, asistenciou pri riešení incidentu na mieste, reakciou na incident a podporou reakcií na incident (ďalej len „**reaktívne opatrenie**").Pri riešení incidentov je Dodávateľ povinný na žiadosť Prevádzkovateľa základnej služby spolupracovať s Prevádzkovateľom základnej služby, Národným bezpečnostným úradom a Ministerstvom hospodárstva Slovenskej republiky a na tento účel im poskytnúť potrebnú súčinnosť a všetky informácie získané z vlastnej činnosti podľa tejto zmluvy alebo inak, ktoré by mohli byť dôležité pre riešenie incidentu.
3. Dodávateľ sa zaväzuje v čase incidentu zabezpečiť dôkaz alebo dôkazný prostriedok tak, aby mohol byť použitý v trestnom konaní a poskytnúť ho Prevádzkovateľovi základnej služby.
4. Dodávateľ sa zaväzuje oznámiť Prevádzkovateľovi základnej služby skutočnosti, že v súvislosti s incidentom mohlo dôjsť k spáchaniu trestného činu.
5. Dodávateľ sa zaväzuje bezodkladne oznámiť a preukázať Prevádzkovateľovi základnej služby vykonanie reaktívneho opatrenia a jeho výsledok.
6. Po vyriešení incidentu je Dodávateľ na výzvu Prevádzkovateľa základnej služby v určenej lehote povinný predložiť Prevádzkovateľovi základnej služby návrh opatrení na zabránenie ďalšieho pokračovania, šírenia a opakovaného výskytu incidentu (ďalej len „**ochranné opatrenia**")na schválenie. Ak Dodávateľ nenavrhne ochranné opatrenie v určenej lehote, alebo ak je navrhované ochranné opatrenie zjavne neúspešné, je Dodávateľ povinný spolupracovať s Prevádzkovateľom základnej služby na jeho návrhu.
7. Po schválení ochranného opatrenia Prevádzkovateľom základnej služby, je Dodávateľ povinný ochranné opatrenie bez zbytočného odkladu vykonať.Po vykonaní ochranného opatrenia Dodávateľom, je Dodávateľ povinný preveriť jeho účinnosť.

**Článok VIII.**

**ZÁVÄZOK MLČANLIVOSTI**

1. Dodávateľ sa zaväzuje zachovávať mlčanlivosť o skutočnostiach, o ktorých sa dozvie v súvislosti s plnením hlavnej zmluvy a tejto zmluvy, a ktoré nie sú verejne známe, pokiaľ by sa mohli dotýkať oblasti kybernetickej bezpečnosti. V prípade pochybností platí, že skutočnosť sa dotýka oblasti kybernetickej bezpečnosti. Dodávateľ je povinný chrániť najmä informácie, ktoré by mohli mať vplyv na základnú službu Prevádzkovateľa základnej služby, alebo ktoré by sa mohli týkať kybernetickej bezpečnosti sietí a informačných systémov Prevádzkovateľa základnej služby. Dodávateľ je zároveň povinný chrániť všetky informácie poskytnuté Prevádzkovateľom základnej služby Dodávateľovi.
2. Povinnosť zachovávať mlčanlivosť podľa tohto článku trvá aj po skončení tejto zmluvy.
3. Výnimky z povinnosti mlčanlivosti podľa tohto článku upravuje zákon o kybernetickej  
   bezpečnosti.
4. Dodávateľ sa zaväzuje zabezpečiť, aby v rovnakom rozsahu dodržiavali povinnosť mlčanlivosti jeho zamestnanci, subdodávatelia a ich zamestnanci, a to aj po zániku ich pracovnoprávneho vzťahu, obchodného vzťahu alebo iného vzťahu.
5. Po ukončení tejto zmluvy je Dodávateľ povinný vrátiť alebo previesť na Prevádzkovateľa základnej služby všetky informácie, ku ktorým mal počas trvania tejto zmluvy prístup, resp. tieto podľa pokynu Prevádzkovateľa základnej služby zničiť.

**Článok IX.**

**KONTAKTNÉ OSOBY NA ÚSEKU KYBERNETICKEJ BEZPEČNOSTI**

1. Dodávateľ sa zaväzuje komunikovať pri plnení povinností podľa tejto zmluvy  
   s Prevádzkovateľom základnej služby spôsobom určeným Prevádzkovateľom základnej služby, pričom Dodávateľ musí mať vytvorené podmienky umožňujúce chránený prenos informácií.
2. Prevádzkovateľ základnej služby určuje kontaktné osoby pre komunikáciu  
   s Dodávateľom na úseku kybernetickej bezpečnosti v prílohe č. 1 tejto zmluvy.
3. Dodávateľ určuje kontaktné osoby pre komunikáciu s Prevádzkovateľom  
   základnej služby na úseku kybernetickej bezpečnosti v prílohe č. 1 tejto zmluvy.
4. Kontaktné osoby podľa prílohy č. 1 tejto zmluvy môže príslušná zmluvná strana zmeniť, ak oznámi novú kontaktnú osobu druhej zmluvnej strane v písomnej forme; na platnosť takejto zmeny sa nevyžaduje uzatvorenie dodatku k tejto zmluve. Pre oznamovanie novej kontaktnej osoby sa použijú ustanovenia zmluvy o doručovaní.

**Článok X.**

**SPOLOČNÉ USTANOVENIA**

1. Dodávateľ sa zaväzuje plniť povinnosti podľa tejto zmluvy v súlade so zákonom o kybernetickej bezpečnosti a jeho vykonávacími predpismi, vrátane všeobecných bezpečnostných opatrení, bezpečnostných štandardov, znalostných štandardov v oblasti kybernetickej bezpečnosti a identifikačných kritérií pre jednotlivé kategórie kybernetických bezpečnostných incidentov, ďalej operačnými postupmi, metodikami, politikami správania sa v kybernetickom priestore, zásadami predchádzania kybernetickým bezpečnostným incidentom a zásadami riešenia kybernetických bezpečnostných incidentov, ktoré vydáva Národný bezpečnostný úrad v oblasti kybernetickej bezpečnosti.
2. Dodávateľ je ďalej povinný plniť povinnosti podľa tejto zmluvy v súlade so sektorovými  
   bezpečnostnými opatreniami, ktoré vydáva Ministerstvo hospodárstva Slovenskej republiky v spolupráci s Národným bezpečnostným úradom.
3. Dodávateľ sa zaväzuje spracovávať informácie, ktoré by mohli mať vplyv na základnú službu Prevádzkovateľa základnej služby, alebo ktoré by sa mohli týkať kybernetickej bezpečnosti sietí a informačných systémov Prevádzkovateľa základnej služby tak, aby nebola narušená ich dostupnosť, dôvernosť, autentickosť a integrita.
4. Dodávateľ sa zaväzuje mať umiestnenú svoju dokumentáciu, informačné systémy a ostatné informačno-komunikačné technológie, ktoré sa týkajú plnenia povinností podľa tejto zmluvy na zabezpečenom priestore tak, aby nebola narušená ich dôvernosť, autentickosť a integrita.
5. Dodávateľ sa zaväzuje dokumentovať svoju činnosť podľa tejto zmluvy (vrátane evidovania incidentov a dokumentovania školení svojich zamestnancov) a na žiadosť Prevádzkovateľa základnej služby mu predložiť uvedenú dokumentáciu na nahliadnutie a zhotovenie kópií.
6. Dodávateľ sa zaväzuje plniť povinnosti podľa tejto zmluvy bezodkladne, pokiaľ to nie je v tejto zmluve alebo požiadavkách platnej legislatívy SR a EÚ stanovené inak.
7. V prípade, ak Dodávateľ plní zmluvu prostredníctvom subdodávateľa úplne alebo čiastočne zabezpečujúceho plnenie pre Prevádzkovateľa základnej služby, alebo toto plnenie priamo súvisí s prevádzkou sietí a informačných systémov Prevádzkovateľa základnej služby, Dodávateľ sa zaväzuje zabezpečiť plnenie povinností v oblasti kybernetickej bezpečnosti vyplývajúcich z tejto zmluvy aj u svojich subdodávateľov tak, aby boli naplnené ciele tejto zmluvy. Dodávateľ sa zaväzuje zabezpečiť, aby Prevádzkovateľ základnej služby mohol vykonať audit v súlade s ustanoveniami tejto zmluvy aj u týchto subdodávateľov.
8. V prípade, ak Dodávateľ spôsobí Prevádzkovateľovi základnej služby porušením svojich povinností vyplývajúcich mu z príslušných právnych predpisov a/alebo zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov. Pre odstránenie právnych pochybností, zodpovednosť Dodávateľa nevylučuje prekážka, ktorá vznikla až v čase, keď bol Dodávateľ v omeškaní s plnením svojej povinnosti alebo prekážka, ktorá vznikla z jeho hospodárskych pomerov. Za škodu sa považuje tiež ujma, ktorá vznikla Prevádzkovateľovi základnej služby tým, že musel vynaložiť náklady v dôsledku porušenia povinnosti Dodávateľom.
9. Miestom pre doručovanie písomností sú adresy zmluvných strán uvedené v záhlaví tejto zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania, a to najneskôr do 5 pracovných dní po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň doručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.
10. Dodávateľ sa zaväzuje oznamovať všetky skutočnosti majúce vplyv na zmluvu, ako aj hlásiť ďalšie informácie požadované Prevádzkovateľom základnej služby, písomne na adresu sídla Prevádzkovateľa základnej služby.

**Článok XI.**

**AUDIT KYBERNETICKEJ BEZPEČNOSTI**

1. Prevádzkovateľ základnej služby je oprávnený vykonať u Dodávateľa audit zameraný na overenie plnenia povinností Dodávateľa podľa tejto zmluvy a efektívnosti ich plnenia, najmä na overenie technického, technologického a personálneho vybavenia Dodávateľa na plnenie úloh na úseku kybernetickej bezpečnosti, ako aj nastavenie procesov, pracovných rolí a technológií v organizačnej, personálnej a technickej oblasti u Dodávateľa pre plnenie cieľov tejto zmluvy.
2. Dodávateľ je povinný predložiť záverečnú správu o výsledkoch auditu, ktorý vykonal u neho Prevádzkovateľ, Národnému bezpečnostnému úradu (NBÚ) spolu s opatreniami na nápravu a s lehotami na ich odstránenie do 30 dní od ukončenia auditu.
3. Prípadné nedostatky zistené auditom od Prevádzkovateľa je Dodávateľ povinný tieto odstrániť bez zbytočného odkladu, najneskôr však v lehote 60 kalendárnych dní alebo v lehote, s ktorou Dodávateľ písomne súhlasil v auditnej správe vytvorenej Prevádzkovateľom.
4. Prevádzkovateľ základnej služby môže audit u Dodávateľa realizovať sám alebo  
   prostredníctvom tretej osoby; v takom prípade práva a povinnosti Prevádzkovateľa základnej služby pri výkone auditu realizuje Prevádzkovateľom základnej služby poverená tretia osoba.
5. Dodávateľ sa zaväzuje pri audite spolupracovať s Prevádzkovateľom základnej služby  
   a sprístupniť mu svoje priestory, dokumentáciu a technické a technologické vybavenie, ktoré súvisia s plnením úloh na úseku kybernetickej bezpečnosti podľa tejto zmluvy, prípadne poskytnúť ďalšiu potrebnú súčinnosť.
6. Prevádzkovateľ základnej služby je v rámci auditu oprávnený klásť otázky zamestnancom Dodávateľa, ktorí sa podieľajú na plnení úloh na úseku kybernetickej bezpečnosti podľa tejto zmluvy.
7. V rámci auditu je Dodávateľ povinný preukázať Prevádzkovateľovi základnej služby súlad s touto zmluvou, najmä preukázať svoju pripravenosť plniť úlohy na úseku kybernetickej bezpečnosti podľa tejto zmluvy, aktuálne a vysoké bezpečnostné povedomie svojich zamestnancov, záväzok a poučenie svojich zamestnancov, subdodávateľov a ich zamestnancov o povinnosti mlčanlivosti podľa tejto zmluvy a aktuálnosť svojej bezpečnostnej dokumentácie.
8. Prevádzkovateľ základnej služby sa zaväzuje oznámiť Dodávateľovi najmenej 30 (tridsať) pracovných dní vopred svoj zámer realizovať u Dodávateľa audit. Vykonanie alebo nevykonanie auditu Prevádzkovateľom základnej služby nezbavuje Dodávateľa zodpovednosti za plnenie povinností Dodávateľa vyplývajúcich z tejto zmluvy. Ak Dodávateľ neumožní vykonanie auditu, má sa za to, že neplní úlohy na úseku kybernetickej bezpečnosti podľa tejto zmluvy.
9. Dodávateľ sa zaväzuje písomne informovať Prevádzkovateľa základnej služby o každej zmene, ktorá má významný vplyv na bezpečnostné opatrenia realizované Dodávateľom.
10. Prevádzkovateľ základnej služby sa zaväzuje zachovávať mlčanlivosť o okolnostiach, o ktorých sa dozvie pri výkone auditu, a ktoré nie sú verejne známe. Ustanovenia článku VIII. ods. 2, 3 a 4 tejto zmluvy sa uplatňujú primerane.
11. Prevádzkovateľ základnej služby a jeho zamestnanci pri návšteve priestorov Dodávateľa v rámci výkonu auditu musia dodržiavať pokyny Dodávateľa týkajúce sa uvedených priestorov na úseku bezpečnosti a ochrany zdravia pri práci (ďalej len „**BOZP**")a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**"),s ktorými boli oboznámení podľa tretej vety tohto odseku, pričom zodpovednosť za to, že tieto osoby budú dodržiavať uvedené pokyny, nesie Prevádzkovateľ základnej služby. Za vytvorenie podmienok na zaistenie BOZP a PO a zabezpečenie a vybavenie priestorov Dodávateľa na bezpečný výkon auditu zodpovedá v plnom rozsahu a výlučne Dodávateľ. Dodávateľ sa zaväzuje preukázateľne informovať zamestnancov Prevádzkovateľa základnej služby o nebezpečenstvách a ohrozeniach, ktoré sa pri výkone auditu v priestoroch Dodávateľa môžu vyskytnúť a o výsledkoch posúdenia rizika, o preventívnych opatreniach a ochranných opatreniach, ktoré vykonal Dodávateľ na zaistenie BOZP a PO, o opatreniach a postupe v prípade poškodenia zdravia, vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie a preukázateľne ich poučiť o pokynoch na zaistenie BOZP a PO platných pre priestory Dodávateľa.

**Článok XII.**

**ZÁVEREČNÉ USTANOVENIA**

1. Táto zmluva sa uzatvára na dobu určitú, a to na dobu trvania hlavnej zmluvy alebo iného jej ukončenia.
2. Prevádzkovateľ základnej služby je oprávnený od tejto zmluvy písomne odstúpiť v prípadoch:
3. podstatného porušenia tejto zmluvy zo strany Dodávateľa;
4. ak je na Dodávateľa vyhlásený konkurz, alebo bola povolená reštrukturalizácia, alebo ak bolo vyhlásenie konkurzu odmietnuté alebo zrušené pre nedostatok majetku;
5. ak je Dodávateľ v likvidácii.
6. Za podstatné porušenie zmluvy sa považuje:
7. porušenie povinností uvedených v čl. IV ods. 1, 8, čl. VI. ods. 3, 4, čl. VII a čl. VIII tejto zmluvy;
8. ak Dodávateľ vedel v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že Prevádzkovateľ základnej služby nebude mať záujem na plnení povinností pri takom porušení zmluvy;
9. Dodávateľ neposkytne potrebnú súčinnosť v zmysle tejto zmluvy.
10. Túto zmluvu je možné vypovedať Prevádzkovateľom základnej služby písomnou výpoveďou, aj bez uvedenia dôvodu s výpovednou dobou 1 mesiac, ktorá začína plynúť prvým dňom mesiaca po mesiaci, v ktorom bola výpoveď Dodávateľovi doručená.
11. Zmluvné strany sa dohodli, že túto zmluvu je možné ukončiť aj písomnou dohodou zmluvných strán.
12. Zrušenie tejto zmluvy sa netýka tých ustanovení, ktoré vzhľadom na svoju povahu alebo ich výslovné znenie, majú trvať aj po zrušení tejto zmluvy a záväzkov na náhradu škody spôsobenej porušením povinností podľa tejto zmluvy.
13. Po ukončení tejto zmluvy je Dodávateľ povinný udeliť, poskytnúť, previesť alebo postúpiť na Prevádzkovateľa základnej služby všetky licencie, práva alebo súhlasy potrebné na zabezpečenie kontinuity prevádzkovania základnej služby Prevádzkovateľom základnej služby, ktoré musia byť účinné najmenej po dobu piatich rokov po ukončení tejto zmluvy.
14. Táto zmluva sa spravuje zákonmi Slovenskej republiky bez prihliadnutia ku kolíznym normám. Právne vzťahy výslovne neupravené touto zmluvou sa riadia príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi.
15. Prípadné spory vyplývajúce z tejto zmluvy budú riešené predovšetkým mimosúdne. Podpisom tejto zmluvy zmluvné strany potvrdzujú, že na riešenie prípadných sporov z tejto zmluvy sú príslušné súdy Slovenskej republiky.
16. Táto zmluva sa môže meniť, dopĺňať alebo ukončiť iba dohodou zmluvných strán v písomnej forme, ak zo zmluvy nevyplýva niečo iné.
17. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
18. Ak niektoré ustanovenia tejto zmluvy budú zmluvné strany, súd alebo iné kompetentné orgány považovať za neplatné alebo nevymáhateľné, potom takéto ustanovenie bude neplatné iba v dotknutom a v najužšom možnom rozsahu, pričom jeho zvyšná časť, význam a dopady, ako aj ostatné ustanovenia tejto zmluvy zostávajú v platnosti. Zmluvné strany budú v takom prípade postupovať tak, aby účel ustanovení považovaných za nevymáhateľné alebo neplatné bol v maximálne možnej miere rešpektovaný a pre zmluvné strany právne záväzný vo forme umožňujúcej jeho právnu vymáhateľnosť.
19. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne zmluvy súvisiace s predmetom tejto zmluvy a žiadna zo zmluvných strán sa nemôže dovolávať zvláštnych, v tejto zmluve neuvedených, ústnych alebo písomných dojednaní a dohôd.
20. Táto zmluva bola vyhotovená v štyroch rovnopisoch, po dvoch pre každú zmluvnú stranu.
21. Zmluvné strany berú na vedomie, že Prevádzkovateľ základnej služby je v zmysle § 2 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinnou osobou, a preto je táto zmluva v zmysle § 5a tohto zákona v spojení s § 47a zákona č. 40/1964 Zb. Občiansky zákonník v znení neskorších predpisov povinne zverejňovanou zmluvou.
22. Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv.
23. Neoddeliteľnou súčasťou tejto zmluvy sú jej prílohy:

* Príloha č. 1a – Zoznam pracovných rolí a kontaktov Prevádzkovateľa základnej služby a Dodávateľa
* Príloha č. 2a - Bezpečnostné opatrenia v organizácii Prevádzkovateľa základnej služby, ktoré sa vzťahujú na Dodávateľa,
* Príloha č. 3a – Zoznam subdodávateľov

1. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že túto zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali, a že tento im je jasný, zrozumiteľný a vyjadrujúci ich slobodnú, vážnu a spoločnú vôľu a na znak súhlasu ju podpisujú.

|  |  |  |
| --- | --- | --- |
| V Trnave dňa \_\_.\_\_.\_\_\_\_ |  | V dňa \_\_.\_\_.\_\_\_\_ |

|  |  |  |
| --- | --- | --- |
| **Prevádzkovateľ základnej služby**: |  | **Dodávateľ**: |

|  |  |  |
| --- | --- | --- |
| **Fakultná nemocnica Trnava**  JUDr. Vladislav Šrojta  riaditeľ |  | ***(obchodné meno)***  *(štatutár)*  *(funkcia)* |

**Príloha 1a:** Zoznam pracovných rolí a kontaktov prevádzkovateľa základnej služby a dodávateľa

Prevádzkovateľ základnej služby:

|  |  |  |  |  |
| --- | --- | --- | --- | --- |
| **Meno a priezvisko** | **Rola** | **Proces súvisiaci s prevádzkou ZS** | **Telefónny kontakt** | **Email** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Dodávateľ:

|  |  |  |  |  |
| --- | --- | --- | --- | --- |
| **Meno a priezvisko** | **Rola** | **Proces súvisiaci s prevádzkou ZS** | **Telefónny kontakt** | **Email** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Príloha č. 2a:**

Bezpečnostné opatrenia v organizácii Prevádzkovateľa základnej služby, ktoré sa vzťahujú na Dodávateľa:

Povinnosti dodávateľa sú definované v smernici č. SM12/2021 Požiadavka pre tretie strany, bezpečnostné opatrenia FNTT, ktorá je neoddeliteľnou súčasťou tejto zmluvy.

**Príloha č. 3a:**

Zoznam subdodávateľov: